Olatz Ortega Vidales

Olatz Ortega Vidales (Bilbo, Bizkaia, 1997) biologoa eta ekotoxikologoa da. 

 Bizitza 
Bilbon jaio zen Olatz. Umetatik izan zuen naturarekiko jakin-mina; mendian eta hondartzan egoteak bere ingurua ulertu eta bere buruarekin konektatzeko aukera ematen zion, eta milaka galdera sortzen zizkion. Interes horrek bultzatu zuen, nahiz eta ikasketak aukeratzeko garaian guztiz argi ez izan, Biologiako gradua egitera. Urte luzez ingurumen-boluntariotza ugari egin izanak ere modu aktiboan lotu du naturaren zaintzarekin.

 Formakuntza 
Biologiako gradua egin zuen Euskal Herriko Unibertsitatean eta amaitu ostean, Suediako herri txiki batean lan egin zuen desgaitasunak zituzten gazteekin eta LGTBIQ+ komunitateko gazteekin. Esperientzia horri esker konturatu zen inklusioa eta hezkuntza gizartea eraldatzeko oso garrantzitsuak direla. Euskal Herrira itzuli ondoren, Erasmus Mundus Ekotoxikologia Masterra egin zuen Euskal Herriko Unibertsitatean, Paueko eta Aturrialdeko Unibertsitatean eta Portoko Unibertsitatean. Ondoren, doktorego-tesia egiten hasi zen zientzia esperimentalen didaktikan.

 Lan ibilbidea 
Zientzia demokratikoagoa eta inklusiboa izateko lanean ari da, besteak beste, Plentziako itsas Estazioko "Kontuz! Ez nazazu zapaldu!" herritarren zientziako proiektu inklusiboaren ikertzaile-taldearen parte da. Ortega etengabe ari da formatzen, ingurumena eta zaintza erdigunean jartzeko.

Olatz Ortega Vidalesen X sare sozialeko profilean hauxe du idatzita, beretzat berebiziko garrantziko gaiaren seinale: "Biologia (bizitzaren oinarria) | Ekotoxikologia (Bizia salbatzeko metodo bat)". 

 Lanak 

 Kolektiboak 

 Herritarren zientzia euskal kostaldean: mikroalgen eta meiofaunaren datuen baliozkotasunaren azterketa. Olatz Ortega Vidales, Belén González Gaya, Eider Bilbao Castellanos, Oihane Diaz de Cerio, Harkaitz Eguiraun Martinez, Miren Begoñe Urrutia Barandika. Zientziak eta Natura ZientziaK: VI. Ikergazte Nazioarteko Ikerketa Euskaraz: 2025eko maitzaren 28, 29 eta 30 Bilbo, Euskal Herria. / Olatz Arbelaiz Gallego (ed. lit.), Ainhoa Latatu (ed. lit.), Izortze Santin Gomez (aut.), 2025, ISBN 978-84-8438-930-9 , or. 187-194
 Experiencia piloto en ciencia ciudadana inclusiva. Olatz Ortega Vidales, Belén González Gaya, Eider Bilbao Castellanos, Oihane Diaz de Cerio, Pamela Ruiz Rodriguez, Ainara Achurra Ahumada, Mireia Irazola Duñabeitia, Harkaitz Eguiraun Martinez, Miren Begoñe Urrutia Barandika. 31 Encuentros Internacionales de Didáctica de las Ciencias Experimentales: Hacia una educación científica alineada con la Agenda 2030 / Koordinatzailea: Ileana María Greca Dufranc, Eva M. García Terceño, Radu Bogdan Toma, Jairo Ortiz Revilla, 2024, ISBN 978-84-18465-90-1, or. 181-186

 Aintzatespenak 

 2026ko otsailean Emakume eta Neska Zientzialarien Nazioarteko Eguna ospatzeko Elhuyar Fundazioak hautatutako 12 emakume zientzialariren artean aukeratu zuen Olatz Ortega Vidales.

 Erreferentziak 

 Kanpo estekak 

 Herritarrak zientzian inplikatzea onuragarria da bai ikerkuntzarentzat eta bai gizartearentzat Bideoa.

Kategoria:Bilbotarrak
Kategoria:Euskal Herriko biologoak
Kategoria:Emakume biologoak
Kategoria:Euskal Herriko Unibertsitateko ikasleak
Kategoria:Emakume zientzialariak